Ερμούπολη, 18/08/2025

**ΑΝΑΚΟΙΝΩΣΗ**

Το Πανεπιστήμιο Αιγαίου προτίθεται να προβεί στην ανάθεση των υπηρεσιών με τίτλο:

**«****Παροχή υπηρεσιών ελέγχου, προληπτικής συντήρησης και διασφάλισης καλής λειτουργίας των Συστημάτων Αδιάλειπτης Παροχής Ενέργειας (UPS) του Πανεπιστημίου Αιγαίου στη Σύρο για τo έτος 2026» (Από 01.01.2026 έως 31.12.2026)** για την κάλυψη των αναγκών της Περιφερειακής Δ/νσης Σύρου.

Συγκεκριμένα, η Πανεπιστημιακή Μονάδα Σύρου, έχει εγκαταστημένα, στο κτίριο του πρώην 1ου Γυμνασίου, Συστήματα Αδιάληπτης Παροχής Ενέργειας (εν συντομία UPS), προκειμένου να προστατεύσει τα ηλεκτρονικά του συστήματα και να επηρεάζεται κατά το ελάχιστο δυνατό από τις διακοπές παροχής ρεύματος από τα δίκτυα της ΔΕΔΔΗΕ. Στα εν λόγω συστήματα είναι συνδεδεμένα τα κρίσιμα φορτία των κτιρίων, που απαιτούν αδιάληπτη λειτουργία και όχι το σύνολο των φορτίων αυτών.

Τα UPS, προκειμένου να φέρουν εις πέρας την αποστολή τους, απαιτούν τακτική συντήρηση, η οποία κατ’ ελάχιστον πρέπει να εκτελείται άπαξ ετησίως.

Με την παρούσα ανακοίνωση προβλέπεται η σύναψη σύμβασης παροχής υπηρεσιών διάρκειας από την υπογραφή από τον ανάδοχο του συμφωνητικού παρεχόμενων υπηρεσιών έως την 31η/12ου/2026, κατά την οποία ο ανάδοχος θα προβαίνει στις απαραίτητες ετήσιες συντηρήσεις ανά UPS σύμφωνα με χρονοδιάγραμμα και θα διασφαλίζει την καλή και ασφαλή λειτουργία των UPS του Πανεπιστημίου Αιγαίου στη Σύρο.

Ο συνολικός προϋπολογισμός  της ως άνω υπηρεσίας ανέρχεται ως εξής:

Τιμή ΑΝΕΥ Φ.Π.Α: 8.064,52€

Φ.Π.Α 24%: 1.935,48€

Τιμή ΜΕ Φ.Π.Α: 10.000,00€

Παρακαλούνται οι ενδιαφερόμενοι που επιθυμούν να εκδηλώσουν ενδιαφέρον, να μας ενημερώσουν μέχρι και τη Δευτέρα 1η Σεπτεμβρίου 2025 και ώρα: 15:00 επικοινωνώντας με το Τμήμα Τεχνικών Υπηρεσιών της Περιφερειακής  Δ/νσης Σύρου (Κωνσταντινουπόλεως 1, Ερμούπολη, τ.κ. 84100, Σύρος, κα Φιλίππου Ρόδη, τηλ.Επικοιν.:22810-97008) ή αποστέλλοντας τη φόρμα εκδήλωσης ενδιαφέροντος στο e-mail: techniki@syros.aegean.gr